คปภ.โชว์RBC 6บริษัทระทึกอยู่ใต้เส้นแดง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — สมาคมประกันวินาศภัย เผยผลทดสอบ RBC มี 6 บริษัทประกันภัย เงินต่ำกว่าเกณฑ์ 150%
แหล่งข่าวจากสมาคมประกันวินาศภัย เปิดเผยว่า จากการประเมินความเพียงพอของเงินกองทุนตามกรอบเกณฑ์ดำรงเงินกองทุนตามระดับความเสี่ยง (RBC) ซึ่งกำหนดไว้ที่ 150% ของเงินกองทุนขั้นต่ำตามกฎหมายที่กำหนดไว้ 30 ล้านบาท สำหรับบริษัทประกันวินาศภัย และ 50 ล้านบาท สำหรับบริษัทประกันชีวิต 
โดยบริษัทประกันวินาศภัยที่มีเงินกองทุนต่ำกว่า 100% จำนวน 3 บริษัท เกิน 100% แต่น้อยกว่า 150% มีจำนวน 3 บริษัท ตั้งแต่ 150% ไม่เกิน 200% จำนวน 7 บริษัท 300% แต่ไม่เกิน 500% มีจำนวน 17 บริษัท บริษัทที่มีเงินกองทุน 500% แต่ไม่เกิน 1,000% มีจำนวน 22 บริษัท และเงินกองทุนเกิน 1,000% มีจำนวน 2 บริษัท
สำหรับบริษัทประกันชีวิตที่มีเงินกองทุนต่ำกว่า 100% มี 1 บริษัท 100% ขึ้นไปแต่ไม่เกิน 150% มีจำนวน 4 บริษัท มี 150% แต่ไม่เกิน 200% มี 3 บริษท 200% แต่ไม่เกิน 300% มี 7 บริษัท มี 300% แต่ไม่เกิน 500% มี 6 บริษัท และเกิน 500% มี 3 บริษัท